সুলীপর্ণ লাওমি
সুলীপর্ণ লাওমি (থাই: ศุลีพร เลาหมี่; জন্ম ২২ জানুয়ারী ১৯৯৮) একজন থাই ক্রিকেটার। তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ড জাতীয় মহিলা ক্রিকেট দলের হয়ে প্রথম খেলেন। টুর্নামেন্টে তিনি থাইল্যান্ডের হয়ে সর্বোচ্চ ৪ উইকেট শিকার করেন। ২০১৮ সালের জুনে তাকে থাইল্যান্ডের স্কোয়াডে আইসিসি মহিলা বিশ্ব টি-টোয়েন্টি বাছাইপর্ব প্রতিযোগিতার জন্য স্থান দেওয়া হয়। ৩ জুন ২০১৮ সালে ২০১৮ মহিলা টি-টোয়েন্টি এশিয়া কাপে থাইল্যান্ডের হয়ে মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে তার অভিষেক হয়। আগস্ট ২০১৯ এ স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় থাইল্যান্ড দলের হয়ে খেলেন তিনি। প্রতিযোগিতার সেমি ফাইনাল খেলায় পাপুয়া নিউ গিনির বিপরীতে ৪ ওভারে ৫ রান দিয়ে ১টি উইকেট লাভ করে। ফলে দলের সবচেয়ে মিতব্যয়ী বোলার হিসাবে ম্যান অব দ্য ম্যাচ মনোনীত হন।